Knut Lofstad

Knut Lofstad (født 30. april 1927 i Oslo) er en norsk næringslivsmann. Han var administrerende direktør i Norges Industriforbund og viseadministrerende direktør i Næringslivets Hovedorganisasjon.

Lofstad avsluttet i 1949 ingeniørutdannelse ved University of Wisconsin. Han arbeidet deretter i næringslivet og ble i 1966 administrerende direktør i Eureka og hadde fra 1969 samme stilling i Thune-Eureka. Han kom med i konsernledelsen i Kværner.Hvem er Hvem? 1984, Oslo: Kunnskapsforlaget, 1984, s. 326.

Lofstad var fra 1967 til 1968 formann i Maskin og Konstruksjonsverkstedenes Landsforening. Han var representert i sentralstyret i Norsk Arbeidsgiverforening og i hovedstyret i Norges Industriforbund. I 1982 ble han administrerende direktør i Norges Industriforbund. Lofstad var involvert i arbeidet med å slå sammen næringslivs- og arbeidsgiverorganisasjoner til Næringslivets HovedorganisasjonNHO 20 år. Fra strid til samling, NHO, s. 14ff. og ble viseadministrerende direktør i denne da organisasjonen ble til i 1989.

Han var styremedlem i Norges Eksportråd og Distriktenes utbyggingsfond, samt andre offentlige utvalg, styrer og råd.Knut Lofstad, Forvaltningsdatabasen, Norsk samfunnsvitenskapelig datatjeneste.

I 1992 mottok Lofstad kommandørtegnet av Finlands løves orden.Aftenposten, morgenutgaven 28. april 1992, s. 14.

 Referanser 

Kategori:Norske ingeniører
Kategori:Norske næringslivsledere
Kategori:Norske foreningspersoner
Kategori:Finlands løves orden
Kategori:Personer fra Oslo
Kategori:Medlemmer av Norges Tekniske Vitenskapsakademi
Kategori:Fødsler i 1927
Kategori:Norges Industriforbund